**ЗАКОН**

**О ИЗМЈЕНАМА И ДОПУНАМА ЗАКОНА О РАДУ**

Члан 1.

У Закону о раду („Службени гласник Републике Српске“, бр. 01/16, 66/18 и 91/21 – Одлука Уставног суда Републике Српске), у члану 120. став 1. мијења се и гласи:

„(1) Радник остварује право на бруто плату, у складу са законом и колективним уговором.“

У ставу 6. послије ријечи: „у складу са“ додају се ријечи: „колективним уговором,“.

Члан 2.

Члан 121. мијења се и гласи:

„(1) Плата из члана 120. став 1. овог закона састоји се од основне плате и увећања плате прописаних овим законом, колективним уговором и уговором о раду, пореза на доходак и доприноса.

(2) Законом, колективним уговором или уговором о раду може се одредити другачији начин одређивања плате који не може бити неповољнији за радника од начина обрачуна плате из става 1. овог члана.

(3) Плата из става 1. овог члана умањена за порез на доходак и доприносе је нето плата радника.“

Члан 3.

Послије члана 121. назив Одјељка 2: „2. Плата за обављени рад и вријеме проведено на раду“ мијења се и гласи: „2. Основна плата“.

Члан 4.

Члан 122. брише се.

Члан 5.

Члан 123. мијења се и гласи:

„(1) Основна плата одређује се на основу услова потребних за рад на пословима за које је радник закључио уговор о раду утврђених колективним уговором, општим актом и времена проведеног на раду.

(2) Елементи за одређивање плате из става 1. овог члана су коефицијенти сложености посла и цијена рада, уколико законом и колективним уговором није другачије уређено.

(3) Уколико цијена рада за подручје, област или грану није утврђена актима из става 2. овог члана, цијену рада одлуком утврђује Влада Републике Српске на приједлог Економско-социјалног савјета Републике Српске, а на основу захтјева заинтересоване стране.

(4) Ако Економско-социјални савјет не достави приједлог одлуке из става 3. овог члана у року од 15 дана од дана пријема захтјева заинтересоване стране, одлуку о цијени рада доноси Влада Републике Српске у наредном року од 15 дана.

(5) Уговором о раду може да се утврди основна плата у већем износу од основне плате утврђене на основу елемената из колективног уговора или општег акта.“

Члан 6.

У члану 124. став 1. мијења се и гласи:

„(1) Плата из члана 123. овог закона увећава се за 0,3% за сваку годину радног стажа уколико другим законом, колективним уговором или уговором о раду није другачије одређено.“

У ставу 2. послије ријечи: „у складу са“ додају се ријечи: „колективним уговором,“, а послије ријечи: „по основу“ додају се ријечи: „радног учинка,“.

Послије става 2. додаје се нови став 3. који гласи:

„(3) Радни учинак из става 2. овог члана одређује се на основу квалитета и обима обављеног посла, као и доприноса радника пословном резултату послодавца који се утврђује колективним уговором, општим актима, уговором о раду или другим актима послодавца.“

У досадашњем ставу 3. који постаје став 4. ријеч: „Општим“ замјењује се ријечима: „Колективним уговором, општим“.

Члан 7.

У члану 125. ријеч: „основне“ замјењује се ријечју: „бруто“, а послије ријечи: „законом“ додају се ријечи: „колективним уговором,“.

Члан 8.

У члану 126. у ставу 1. послије ријечи: „утврђеним“ додају се ријечи: „колективним уговором,“.

У ставу 3. ријечи: „приликом сваке исплате“ замјењују се ријечима: „у року прописаном ставом 1. овог члана“.

Послије става 4. додаје се нови став 5. који гласи:

„(5) Министар доноси правилник којим се прописује садржај писменог обрачуна плате из става 3. овог члана.“

Члан 9.

У члану 128. послије става 2. додаје се нови став 3. који гласи:

„(3) Најнижа плата која се исплаћује раднику из става 2. овог члана увећава се по основу радног стажа.“

Члан 10.

У члану 129. послије ријечи: „законом“ додају се ријечи: „колективним уговором,“.

Члан 11.

У члану 130. у ставу 1. послије ријечи: „Законом,“ додају се ријечи: „колективним уговором“.

У ставу 2. послије ријечи: „Законом“ додају се запета и ријечи: „колективним уговором,“.

Члан 12.

У члану 131. у ставу 3. послије ријечи: „законом“ додају се ријечи: „колективним уговором“.

Члан 13.

У члану 132. у ставу 1. у тачки 7) послије ријечи: „утврђена“ додају се ријечи: „колективним уговором,“.

Члан 14.

У члану 133. послије ријечи: „у складу са“ додају се ријечи: „колективним уговором,“.

Члан 15.

У члану 194. у ставу 2. ријечи: „просјечне мјесечне плате након опорезивања исплаћене раднику“ замјењују се ријечима: „нето просјечне мјесечне плате радника исплаћене“.

Члан 16.

У члану 264. у ставу 1. у тачки 29) послије ријечи: „роковима“, додају се ријечи: „и не уручи писмени обрачун плате“.

Члан 17.

Послије члана 268. додаје се нови члан 268а. који гласи:

„Члан 268а.

Министар ће у року од 60 дана од дана ступања на снагу овог закона донијети Правилник о садржају писменог обрачуна плате (члан 126. став 5).“

Члан 18.

Послије члана 271б. додају се нови чл. 271в, 271г. И 271д. који гласе:

„Члан 271в.

Доносиоци свих подзаконских аката донесених на основу овог закона дужни су, у року од 30 дана од дана ступања на снагу овог закона, ускладити њихове одредбе са одредбама чл. 120. и 121. овог закона.

Члан 271г.

Послодавци који са радницима имају закључене уговоре о раду на износ плате прије опорезивања дужни су да, у року од 30 дана од дана ступања на снагу овог закона, постојеће уговоре о раду ускладе са одредбама овог закона на начин да постојећи износ плате прије опорезивања увећају за износ доприноса у складу са прописима о доприносима који су важили до 31. децембра 2021. године.

Члан 271д.

До закључивања колективних уговора, радницима ће се исплаћивати плата према важећим уговорима о раду закљученим између радника и послодаваца.“

Члан 19.

Овај закон се објављује у „Службеном гласнику Републике Српске“, а ступа на снагу 1. јануара 2022. године.

Број: 02/1-021-1067 /21 ПОТПРЕДСЈЕДНИК

Датум: 15. децембра 2021. године НАРОДНЕ СКУПШТИНЕ

Денис Шулић